Elaine

Elaine er et engelsk kvinnenavn med opprinnelse i greske Helene, som betyr «den skinnende».

Etymologi
Elaine har opprinnelse som en gammelfransk form av Helene, som har gresk opprinnelse og betyr «den skinnende».

Elaine kan også være en engelsk form av et walisisk navn som betyr «hunnhjort (hind)» eller «hjortekalv».

Utbredelse
Navnet er brukt i Thomas Malorys bok Le Morte d'Arthur, publisert i 1485, som handler om Kong Arthur og ridderne av det runde bord. Navnet var ikke vanlig i England før på siste halvdel av 1800-tallet, etter at det ble brukt i en annen bok om Kong Arthur: Idylls of the King av Alfred Tennyson, utgitt i 1859.

Navnet er kjent brukt i Norge fra 1848 og i Sverige fra 1891. I Sverige var navnet mest brukt i 1940-årene. I USA var navnet mest brukt fra ca 1920 til ca 1960. I 2014 forbød innenriksdepartementet i Saudi-Arabia å gi nyfødte navnet Elaine.nrk.no, 17. mars 2014: Saudi Arabia forbyr 50 babynavn

Elaine var et populært navn i England fra 1940-årene til 1960-årene.


Elaine er i dag vanlig i mange engelsktalende land, og er også mye brukt som en engelsk versjon av asiatiske navn.

|}

Kjente personer med navnet
Personene i listen er ordnet kronologisk etter fødselsår.
Elaine de Kooning (1918–1989), amerikansk maler
Elaine Wynn (født 1942), amerikansk forretningskvinne
Elaine Paige (født 1948), engelsk sanger og skuespiller
Elaine Fuchs (født 1950), amerikansk biolog
Elaine Constantine (født 1965), engelsk fotograf og filmskaper
Elaine Eksvärd (født 1981), svensk forfatter
Elaine N. Aron, amerikansk psykolog
Elaine Buckholtz, amerikansk kunstner
Elaine Ho, kanadisk smykkedesigner
Elaine Ling, kanadisk fotograf
Elaine Munthe, norsk professor
Elaine Quehl, kanadisk tekstilkunstner

Referanser

Eksterne lenker

Kategori:Kvinnenavn
Kategori:Navn med engelsk opprinnelse